วันตระหนักรู้ออทิซึมโลก

วันตระหนักรู้ออทิซึมโลก เป็นวันสำคัญสากล ตรงกับวันที่ 2 เมษายน ของทุกปี เพื่อส่งเสริมให้รัฐสมาชิกสหประชาชาติดำเนินมาตรการในการเพิ่มการตระหนักรู้เกี่ยวกับโรคออทิซึม ส่งเสริมการยอมรับ การชื่นชม และการรวมผู้เป็นโรคออทิซึมให้เป็นส่วนหนึ่งของสังคม และยกย่องการมีส่วนสนับสนุนผู้เป็นโรคออทิซึมในระดับท้องถิ่นและระดับโลก วันดังกล่าวได้รับการกำหนดโดยมติสมัชชาใหญ่แห่งสหประชาชาติ (A/RES/62/139) ซึ่งผ่านมติของสมัชชา เมื่อวันที่ 1 พฤศจิกายน ค.ศ. 2007 และได้รับการรับรองเมื่อวันที่ 18 ธันวาคม ค.ศ. 2007 โดยได้รับการเสนอโดยโมซา บินต์ นัสเซอร์ อัล-มิสเน็ด ผู้แทนสหประชาชาติจากกาตาร์ และได้รับการสนับสนุนจากประเทศสมาชิกทั้งหมด มตินี้ได้รับการรับรองโดยไม่มีการลงคะแนนเสียงในสมัชชาใหญ่แห่งสหประชาชาติ เพื่อเสริมความคิดริเริ่มก่อนหน้านี้ของสหประชาชาติในการปรับปรุงสิทธิมนุษยชน
วันตระหนักรู้โรคออทิซึมโลก เป็นหนึ่งในเจ็ดวันของสหประชาชาติที่เจาะจงด้านสุขภาพ 
คำว่า "วันรณรงค์ต่อต้านออทิสติก" และ "เดือนรณรงค์ต่อต้านออทิสติก" บางครั้งถูกโต้แย้งโดยนักเคลื่อนไหวเพื่อสิทธิด้านออทิสติก ซึ่งอ้างว่าคำเหล่านี้ถูกนำไปใช้เพื่อการเลือกปฏิบัติและอคติทางสังคมต่อผู้พิการ กลุ่มดังกล่าว รวมถึงเครือข่ายสนับสนุนตนเองเพื่อผู้เป็นโรคออทิซึม สนับสนุนให้ใช้คำว่า วันยอมรับโรคออทิซึม ทดแทนชื่อวันดังกล่าว โดยเชื่อว่าจะช่วยส่งเสริมการเอาชนะอคติต่อผู้เป็นโรคออทิซึม มากกว่าที่จะเพียงแต่เพิ่มความตระหนักรู้เกี่ยวกับโรคออทิซึมเท่านั้น อีกทางเลือกหนึ่งคือ วันภาคภูมิใจโรคออทิสติก ซึ่งเป็นวันเฉลิมฉลองเพื่อตระหนักถึงความสำคัญของความภาคภูมิใจของผู้ที่เป็นโรคออทิซึม และการนำมาซึ่งการเปลี่ยนแปลงเชิงบวกในสังคมโดยรวม

**องค์ประกอบ**
มติสมัชชาใหญ่แห่งสหประชาชาติ มีองค์ประกอบหลักสี่ประการ:- การกำหนดให้วันที่ 2 เมษายนของทุกปี เป็นวันตระหนักรู้ออทิซึมโลก เริ่มต้นในปี ค.ศ. 2008- การเชิญชวนให้รัฐสมาชิกและองค์กรอื่นที่เกี่ยวข้องกับสหประชาชาติ หรือระบบสังคมนานาชาติ รวมทั้งองค์การนอกภาครัฐ และภาคเอกชน เพื่อสร้างความตระหนักรู้ให้กับสาธารณชนเกี่ยวกับโรคออทิซึม- การสนับสนุนให้รัฐสมาชิกเพิ่มการตระหนักรู้ถึงโรคออทิซึม ในทุกระดับของสังคม- ขอให้เลขาธิการสหประชาชาติส่งข้อความนี้ไปยังรัฐสมาชิก และองค์กรของสหประชาชาติอื่น ๆ

**ประเด็นหลัก**
ตั้งแต่ปี ค.ศ. 2012 เป็นต้นมา วันตระหนักรู้ออทิซึมโลกในแต่ละปี จะมุ่งเน้นไปที่หัวข้อเฉพาะที่กำหนดโดยสหประชาชาติ- 2012: "การเปิดตัวแสตมป์รณรงค์สร้างความตระหนักรู้ของสหประชาชาติอย่างเป็นทางการ"- 2013: "การเฉลิมฉลองความสามารถที่อยู่ในผู้เป็นโรคออทิซึม"- 2014: "การเปิดประตูสู่การรวมเข้าเป็นส่วนหนึ่งทางการศึกษา"- 2015: "การจ้างงาน: ประโยชน์ของผู้เป็นโรคออทิสซึม"- 2016: "ออทิสซึมและวาระแห่งปี ค.ศ. 2030: การรวมเป็นส่วนหนึ่งและความหลากหลายทางระบบประสาท"- 2017: "ไปสู่อิสรภาพและการกำหนดการปกครองด้วยตนเอง"
*2018: "การเพิ่มอำนาจสตรีและเด็กหญิงที่เป็นโรคออทิสซึม"- 2019: "เทคโนโลยีเพื่อการช่วยเหลือ, การมีส่วนร่วมอย่างแข็งขัน"
*2020: "การเปลี่ยนผ่านสู่วัยผู้ใหญ่"
*2021: "การรวมเข้าเป็นส่วนหนึ่งในที่ทำงาน"
*2022: " การศึกษาที่มีคุณภาพอย่างครอบคลุมสำหรับทุกคน"
*2023: "การแลกเปลี่ยนเรื่องเล่า:การได้รับการสนับสนุนที่บ้าน ที่ทำงาน ในงานศิลปะ และการกำหนดนโยบาย"
*2024: "การเปลี่ยนจากการเอาตัวรอดไปสู่ความเจริญรุ่งเรือง:ผู้เป็นโรคออทิซึมร่วมแบ่งปันมุมมองร่วมกันในระดับภูมิภาค"
*2025: "การส่งเสริมความหลากหลายทางระบบประสาทและเป้าหมายการพัฒนาอย่างยั่งยืน (SDGs)"

**วันซีเวนส์เดย์**
ในปี ค.ศ. 2014 วันตระหนักรู้ออทิซึมโลกตรงกับวันวันซีเวนส์เดย์ ซึ่งเป็นวันที่ก่อตั้งโดยสมาคมออทิซึมแห่งชาติ เพื่อกระตุ้นให้คนในอังกฤษ เวลส์ และไอร์แลนด์เหนือ แสดงการสนับสนุนผู้ที่เป็นโรคออทิซึมด้วยการสวมชุดวันซี (ชุดแบบชิ้นเดียวคล้ายผู้แสดงเป็นสัญลักษณ์นำโชค) หรือชุดนอนเพื่อแสดงความรู้สึกว่า "การเป็นคนที่แตกต่างไม่ใช่เรื่องเสียหาย"

**ผลลัพธ์ในสหรัฐ**
ในปี ค.ศ. 2015 ประธานาธิบดีบารัก โอบามา เน้นย้ำถึงความคิดริเริ่มที่รัฐบาลสหรัฐ กำลังดำเนินการเพื่อนำสิทธิมาสู่ผู้มีโรคออทิซึมและสร้างความตระหนักรู้เกี่ยวกับโรคนี้ ผ่านบทบัญญัติต่าง ๆ เช่น รัฐบัญญัติคุ้มครองผู้ป่วยและการบริบาลที่เสียได้ ซึ่งห้ามบริษัทประกันสุขภาพปฏิเสธความคุ้มครองโดยอิงจากเงื่อนไขทางสุขภาพแต่กำเนิด เช่น โรคออทิสซึม นอกจากนี้ รัฐบัญญัติคุ้มครองผู้เป็นโรคออทิซึม ค.ศ. 2014 ยังกำหนดให้มีการฝึกอบรมระดับสูงขึ้นสำหรับผู้ดูแลผู้เป็นโรคออทิซึม
เมื่อวันที่ 2 เมษายน ค.ศ. 2025 ประธานาธิบดีโดนัลด์ ทรัมป์ ได้อ่านคำประกาศเนื่องในวันตระหนักรู้ออทิซึมโลก ที่สหรัฐ อย่างไรก็ตาม เครือข่ายสนับสนุนตนเองด้านออทิสติก (ASAN) วิพากษ์วิจารณ์คำประกาศของทรัมป์ที่ไม่เน้นย้ำถึงการยอมรับ ไม่พูดถึงผู้ที่เป็นออทิสติกโดยตรง แต่มุ่งเน้นเฉพาะเด็ก และทรัมป์อ้างว่ามี "การเพิ่มขึ้นอย่างน่าตกตะลึง" ของผู้เป็นโรคออทิซึม (โดยไม่พูดถึงสาเหตุจากมาตรฐานการวินิจฉัยที่เพิ่มมากขึ้น) และปกปิดนโยบายของรัฐบาลที่ไม่เป็นมิตรกับผู้เป็นโรคออทิซึม

**ดูเพิ่ม**
 วันคนพิการสากล

**อ้างอิง**
หมวดหมู่:วันสำคัญในเดือนเมษายน
หมวดหมู่:วันตระหนักด้านสุขภาพ
หมวดหมู่:วันสหประชาชาติ